CELEX: 62011CN0655
Language: el
Date: 2011-12-20 00:00:00
Title: Υπόθεση C-655/11 P: Αναίρεση που άσκησε στις 20 Δεκεμβρίου 2011 η Seven for all mankind LLC κατά της αποφάσεως την οποία εξέδωσε το Γενικό Δικαστήριο (έκτο τμήμα) στις 6 Οκτωβρίου 2011 στην υπόθεση T-176/10, Seven SpA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

3.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/7
            
         Αναίρεση που άσκησε στις 20 Δεκεμβρίου 2011 η Seven for all mankind LLC κατά της αποφάσεως την οποία εξέδωσε το Γενικό Δικαστήριο (έκτο τμήμα) στις 6 Οκτωβρίου 2011 στην υπόθεση T-176/10, Seven SpA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Υπόθεση C-655/11 P)
   2012/C 65/14
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Seven for all mankind LLC (εκπρόσωπος: A. Gautier-Sauvagnac, δικηγόρος)
   
      Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής αγοράς (εμπορικά σήματα, σχέδια και υποδείγματα)
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να ακυρώσει την απόφαση του Γενικού Δικαστηρίου της Ευρωπαϊκής Ένωσης της 6ης Οκτωβρίου 2011, κοινοποιηθείσα στις 7 Οκτωβρίου 2011 (Υπόθεση T-176/10),
            
         
               —
            
            
               να επιβεβαιώσει την απόφαση την οποία εξέδωσε το δεύτερο τμήμα προσφυγών του ΓΕΕΑ στις 28 Ιανουαρίου 2010, κοινοποιηθείσα στις 15 Φεβρουαρίου 2010 (Υπόθεση R 1514/2008-2),
            
         
               —
            
            
               να καταδικάσει την Seven SpA, πλέον των δικαστικών της εξόδων, στα δικαστικά έξοδα στα οποία υποβλήθηκε η Seven For All Mankind κατά την παρούσα διαδικασία και κατά την ενώπιον του ΓΕΕΑ διαδικασία.
            
         
      Λόγοι και κύρια επιχειρήματα
   
   Η αναιρεσείουσα ισχυρίζεται ότι ο προσβαλλόμενος κανονισμός πρέπει να ακυρωθεί για τους εξής λόγους:
   
               —
            
            
               Πρώτον, το Γενικό Δικαστήριο διέπραξε δικονομική παράβαση θίγουσα τα συμφέροντα της αναιρεσείουσας κρίνοντας ότι η λέξη SEVEN έχει διακριτικό χαρακτήρα.
            
         
               —
            
            
               Δεύτερον, το Γενικό Δικαστήριο δεν τήρησε τις επιταγές της πάγιας νομολογίας όταν έκρινε την έννοια της ομοιότητας των σημάτων κατά το άρθρο 8, παράγραφος 1, στοιχείο β', του κανονισμού για το κοινοτικό σήμα και δεν έλαβε υπόψη του όλους τους σχετικούς με τις περιστάσεις της υποθέσεως παράγοντες.